
VENDIM
Nr. 64, datë 3.2.2021

PËR NJË NDRYSHIM NË VENDIMIN NR. 580, DATË 28.8.2019, TË KËSHILLIT TË MINISTRAVE, “PËR MIRATIMIN E PLANIT TË KONSOLIDUAR KOMBËTAR TË VEPRIMIT PËR BURIMET E RINOVUESHME TË ENERGJISË, 2019–2020”

Në mbështetje të nenit 100 të Kushtetutës dhe të pikave 3 e 6, të nenit 5, të ligjit nr. 7/2017, “Për nxitjen e përdorimit të energjisë nga burimet e rinovueshme”, me propozimin e ministrit të Infrastrukturës dhe Energjisë, Këshilli i Ministrave

VENDOSI:

[bookmark: _GoBack]1. Në Planin e Konsoliduar Kombëtar të Veprimit për Burimet e Rinovueshme të Energjisë, bashkëlidhur vendimit nr. 580, datë 28.8.2019, të Këshillit të Ministrave, dhe në titullin e në përmbajtjen e tij, shifrat “2019–2020” zëvendësohen me “2019–2021”.
2. Ngarkohet Ministria e Infrastrukturës dhe Energjisë për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

